რელსებმზიდი შემადგენლობა

რელსებმზიდი შემადგენლობა — რკინიგზის ტრანსპორტზე უპირაპირო ლიანდაგების დასაგებად და სარემონტოდ გამოყენებული სპეციალური მატარებელი სარელსო წნულების ტრანსპორტირებისთვის და ჩამოცლისთვის.

 ზოგადი მახასიათებლები 
რელსებმზიდ შემადგენლობაში შედის 79 ოთხღერძიანი პლატფორმა (წინა, 77 შუალედი და ბოლო), რაც საშუალებას იძლევა ერთდროულად გადაიზიდოს 12 წნული სიგრძით თითო 800 მეტრი. ყველა პლატფორმა აღჭურვილია გორგოლაჭებიანი საყრდენებით ქიმებით. წინა პლატფორმაზე დაყენებულია ჯალამბარი დატვირთვისას სარელსო წნულების ახლოს მოსაწევად და მოწყობილობა, რომელიც შედგება ტრავერსისაგან, ყურებიანი ღეროებისაგან და ამორტიზატორების ზამბარებისაგან, რომლებთანაც მაგრდება წნულების ბოლოები. უკანა პლატფორმაზე მდებარეობს ჯიხური მომსახურე პერსონალისთვის, იატაკი, რომელიც აწეულია პლატფორმის ფენილის ზემოთ, რაც შესაძლებლობას იძლევა განხორციელდეს სარელსო წნულების დატვირთვა და გადმოტვირთვა. წნულების დატვირთვას ახორციელებენ ჯალამბარის მეშვეობით (ბიძგის მეთოდი) ან სატვირთო ამწის საშუალებით, რომელიც გადაადგილდება პორტალურ ჩარჩოზე. სარელსო წნულების გადმოტვირთვა რელსებმზიდ შემადგენლობიდან სარკინიგზო გადასარბენზე ხორციელდება წნულების ქვეშ შემადგენლობის ლოკომოტივით წინ სვლის მეთოდით, რომელთა ბოლოებს ტროსებით ამაგრებენ დასაცლელ ლიანდაგზე. დაცლის ბოლოს სარელსო წნულების გადმოვარდნის თავიდან ასაცილებლად ბოლო პლატფორმა აღჭურვილია აპარელით, რომელიც უზრუნველყოფს სარელსო წნულების გადმოტვირთვას (რელსების მობრუნებისა ან დახრის გარეშე).

 ტექნიკური დახასიათება 
 რელსების ჩამოცლის სიჩქარე — 5 კმ/სთ
 ტროსის გამქაჩი ძალა დატვირთვისას — 250 კილონიუტონი
 სატრანსპორტო სიჩქარე — 70 კმ/სთ.

ლიტერატურა
 რუსეთის სახელმწიფო ბიბლიოთეკა Железнодорожный транспорт : Энциклопедия / Рельсовозный состав, წყარო=http://listaem.com/2007/11/08/zheleznodorozhnyjj_transport_jenciklopedija.html , ფურცლები=366
 Распоряжение ОАО «РЖД» от 22.11.2016 г. № 2361р «Об утверждении и введении в действие Инструкции по охране труда для сопровождающих рельсовозные составы при перевозке рельсовых плетей ИОТ РЖД-4100612-ЦДРП-084-2016».

რესურსები ინტერნეტში
 Выгрузка рельсовых плетей, видео (рус.)
 Перевозка двух рельсовых плетей закреплённых на платформах, видео (рус.)

კატეგორია:სალიანდაგო მეურნეობა